Синдзо Абэ

(21 сентябрь 1954 йыл - 8 июль 2022 йыл) — дәүләт эшмәкәре, сәйәсмән. Японияның 90-сы (2006—2007 йылдар) һәм 96-сы премьер-министры (2012 йылдан). Япония либераль-демократик партияһы рәйесе.

 Биографияһы 
Синдзо Абэ 1954 йылдың 21 сентябрендә Японияның Ямагути префектураһы Нагато ҡалаһында билдәле сәйәси эшмәкәр ғаиләһендә тыуған. Әсәһе яғынан олатаһы — Нобусукэ Киси 1957—1960 йылдарҙа Япония премьер-министры булған. Атаһы — Синтаро Абэ 1982—1986 йылдарҙа Япония тышҡы эштәр министры вазифаһын башҡарғанПотомственный политик Синдзо Абэ. Биографическая справка. — РИА Новости, 26.09.2006Profile: Shinzo Abe. — BBC News, 26.09.2006Артур Блинов. Синдзо Абэ стал премьером Японии. — Независимая газета, 27.09.2006.

1977 йылда Сэйкэй университетын тамамлай, бында ул юридик факультетта политологияны өйрәнәProfile of Prime Minister Abe. — Prime Minister of Japan and His Cabinet. Һуңынан АҠШҡа күсә, 1978 йылдан алып 1979 йылға тиклем Көньяҡ Калифорния университетында уҡый. 1979 йылда Японияға ҡайта, «Кобэ Стил» ҡорос иретеү компанияһында өс йыл дауамында эшләй.

 Сәйәси карьера 
1982 йылда атаһы, тышҡы эштәр министры Синтаро Абэның сәркәтибе вазифаһын башҡарып сәйәси карьераһын башлайProfile of Prime Minister.
Япония либераль-демократик партияһы ағзаһы. 1993 йылда Япония парламентының Вәкилдәр палатаһына Ямагути префектураһынан һайлана. 2000 йылдан алып Ёсиро Мори һәм Дзюнъитиро Коидзуми хөкүмәттәрендә эшләй. 2003—2004 йылдарҙа Япония либераль-демократик партияһының генераль секретары була. 2005 йылдың октябрендә Министрҙар кабинетының генераль секретарь вазифаһын биләй. Күҙәтеүселәр быны премьер-министр Дзюнитиро Коидзуми Абэны үҙенең алмашҡа килеүсеһе итеп күрә тип күҙалайҙар.

 Тәүге хөкүмәте 
2006 йылдың 20 сентябрендә Синдзо Абэ партия рәйесе вазифаһын башҡара башлай, ә 26 сентябрендә парламент менән премьер-министр вазифаһында раҫлана. Бер аҙ ваҡыт ил Конституцияһын үҙгәртеп ҡороу ниәттәре, һәм тағы ла милләтселек белдереүҙәре Япония һәм сит ил йәмәғәтен һәм матбуғатының иғтибарын үҙенә йәлеп итәАБЭНОМИКА: Новое учение об оздоровлении — ПРОФИЛЬ | PROFILE.RU.

 Бүләктәре 
 1 дәрәжәләге король Ғәбделғәзиз ордены (2007, Сәғүд Ғәрәбстаны)
 Почёт ордены (Греция)
 Әл-Хәлифә ордены (2013, Бахрейн)
 Баһалы хеҙмәт ордены (2014, Кот-д’Ивуар)
 Йондоҙ менән Баһалы хеҙмәт ордены командоры (Норвегия)
 Альберт Швейцерҙың Австрия йәмғиәте миҙалы (2010)Bild-Bericht — Besuch bei der japanischen ÖASG-Delegation in Tokio und Yokohama vom 13. bis 17. November 2010 

 Иҫкәрмәләр 

 Һылтанмалар 


Категория:Япония дәүләт эшмәкәрҙәре